આ દરમિયાન મોટો અને નાનો ભાઈ અને તેમની પત્નીઓ ભાગ પાડવાનો નિર્ણય કરે છે. મા ઘણું સમજાવે છે, છતા કોઈ માનતું નથી. ભાગલાંની તારીખ નક્કી થાય છે. બહેન પણ પિયર આવી જાય છે. પણ ચંદુ તે દિવસે પણ કામે જવાની તૈયારી કરે છે. તેની મા સમજાવે છે કે, ભાગલાં થવાના છે રોકાઈ જા. ચંદુ કહે છે કે, ‘ભાઈઓ જે પણ ભાગ પાડશે તે મને મંજૂર છે. તે જ્યાં કહેશે, હું ત્યાં અંગૂઠો લગાવી દઈશ.’ છતાં વકીલે કહ્યું કે, ચંદુનું રોકાવું જરૂરી છે એટલે ચંદુ કામ પર જઈ શક્યો નહીં.